KPop Demon Hunters

An KPop Demon Hunters iyo an 2025 na Amerikanong animadong pelikulang musical urban fantasy prinodusir kan Sony Pictures Animation asin pinaluwas kan Netflix. Dinirehe ni Maggie Kang asin Chris Appelhans gikan sa sarong screenplay na saindang sinurat kaiba an koponan sa pagsurat ni Danya Jimenez asin Hannah McMechan, basado sa istorya na naisipan ni Kang. Bida sa pelikula an mga boses ninda Arden Cho, Ahn Hyo-seop, May Hong, Ji-young Yoo, Yunjin Kim, Daniel Dae Kim, Ken Jeong, asin Lee Byung-hun. Pigsusundan kaiyan an an K-pop girl group, Huntr/x, na igwang dobleng buhay bilang mga demon hunters; pig-aatubang ninda an saindang karibal na boy band, na Saja Boys, na an mga myembro mga sikretong demons.

Guminikan an KPop Demon Hunters sa pagmawot ni Kang na magtugdas nin istorya na inspirado kan saiyang Korean heritage, nagkua nin mga elemento nin mitolohiya, demonolohiya, asin K-pop tanganing matugdas an daing-siring na biswal asin pelikulang naggamot sa kultura. Rineport na an pelikula nakaproduksyon na sa Sony Pictures Animation pag-abot kan Marso 2021, na kasugpon an bilog na malinalang na koponan. An pelikula ginibong animado kan Sony Pictures Imageworks asin impluwensyado kan concert lighting, editorial photography, asin music videos siring man anime asin Korean dramas. Nagtatampok an soundtrack nin mga kantang orihinal kan nagkapirang mga talento, asin sarong score na kinomposo ni Marcelo Zarvos.

Pinaluwas an KPop Demon Hunters kaidtong Hunyo 20, 2025, sa Netflix to critical acclaim, igwang pag-omaw huli sa saiyang animasyon, visual style, voice acting, pagsurat, asin musika. An soundtrack album kan pelikula nakahiling man nin mayor na trayumpo, naabot an numero uno asin top ten na posisyon sa multiple music asin streaming charts.

Toltolan

 Panluwas na mga sumpay